[](http://el.wikipedia.org/wiki/Αρχείο:Coat_of_arms_of_Greece_military_variant.svg)

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΞΑΝΘΗΣ**

**ΔΗΜΟΣ ΞΑΝΘΗΣ**

Ξάνθη, 23/02/2022

Αρ.Πρωτ.:4165

**ΑΝΑΚΟΙΝΩΣΗ ΔΙΑΚΗΡΥΞΗΣ ΑΝΟΙΚΤΗΣ, ΠΡΟΦΟΡΙΚΗΣ ΚΑΙ ΜΕΙΟΔΟΤΙΚΗΣ ΔΗΜΟΠΡΑΣΙΑΣ ΑΓΟΡΑΣ ΟΙΚΟΠΕΔΟΥ ΓΙΑ ΤΗ ΔΗΜΙΟΥΡΓΙΑ ΠΑΙΔΙΚΗΣ ΧΑΡΑΣ ΣΤΗΝ ΠΕΡΙΟΧΗ ΣΤΑΥΡΟΥΠΟΛΗΣ ΞΑΝΘΗΣ**

**Ο Δήμαρχος Ξάνθης**

Έχοντας υπόψη:

* To  [ΠΔ 270/1981.](https://dimosnet.gr/blog/laws/%CE%B1%CF%81%CE%B8%CF%81%CE%BF-3-%CF%8C%CF%81%CE%BF%CE%B9-%CE%B4%CE%B9%CE%B5%CE%BE%CE%B1%CE%B3%CF%89%CE%B3%CE%AE%CF%82-%CE%B4%CE%B7%CE%BC%CE%BF%CF%80%CF%81%CE%B1%CF%83%CE%AF%CE%B1%CF%82-%CE%BA%CE%B1/)
* Το[άρθρο 72 Ν.3852/2010](https://dimosnet.gr/blog/laws/%CE%B1%CF%81%CE%B8%CF%81%CE%BF-72-%CE%BF%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%B5%CF%80%CE%B9%CF%84%CF%81%CE%BF%CF%80%CE%AE-%CE%B1%CF%81%CE%BC%CE%BF%CE%B4%CE%B9%CF%8C%CF%84/)**,**όπως αντικαταστάθηκε με την[παρ. 1 του άρθρου 3 του Ν. 4623/19](https://dimosnet.gr/blog/laws/%ce%ac%cf%81%ce%b8%cf%81%ce%bf-3-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/)και με την[περίπτ. α' της παρ. 4 του άρθρου 10 του Ν. 4674/20](https://dimosnet.gr/blog/laws/%ce%ac%cf%81%ce%b8%cf%81%ce%bf-10-%cf%84%cf%81%ce%bf%cf%80%ce%bf%cf%80%ce%bf%ce%b9%ce%ae%cf%83%ce%b5%ce%b9%cf%82-%cf%84%ce%bf%cf%85-%ce%bd-38522010-%ce%b1%ce%84-87/" \t "_blank)καιτην[παρ.1 του άρθρου 40 του Ν.3852/10](https://dimosnet.gr/blog/laws/%ce%ac%cf%81%ce%b8%cf%81%ce%bf-40-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/) και το αρθρ.40 παρ.1 του Ν.4735/2020
* Τις διατάξεις της Υπουργικής Απόφασης 28492 (ΦΕΚ931/18-05-2009 τ.β’) όπως αυτή τροποποιήθηκε με τις υπ.αριθμ.48165 (ΦΕΚ1690/17-08-2009 τ.β’), 27934 (ΦΕΚ2029/25-07-2014 τ.β’) και 24245 (ΦΕΚ 1403/23-04-2019) αποφάσεις του Υπουργείου Εσωτερικών.
* Τις διατάξεις του Ν.4152/13 υποπαρ.Γ11.
* Την αριθμ.10/2020 απόφαση του Τοπικού Συμβουλίου Κοινότητας Σταυρούπολης.
* Την υπ’αριθμ. 182/15-12-2021 απόφαση Δημοτικού Συμβουλίου περί ορισμού μελών Επιτροπής Εκτίμησης Κινητών πραγμάτων και Ακινήτων του Δήμου Ξάνθης, για το έτος 2022.
* Την υπ’ αριθμόν 88/2021 απόφαση της Οικονομικής Επιτροπής Δήμου Ξάνθης για «Καταρχήν λήψη απόφασης, σύμφωνα με τις διατάξεις της παρ.1 του άρθρου 40 του Ν.4735/20, για παραπομπή των θεμάτων που αφορούν τις καταρτίσεις όρων, για αγορά οικοπέδων για τη δημιουργία παιδικής χαράς και δημιουργίας χώρου στάθμευσης στη Σταυρούπολη, με τη διαδικασία της μειοδοτικής δημοπρασίας, στο Δημοτικό Συμβούλιο».
* Την υπ’ αριθμόν 113/2021 απόφαση του Δημοτικού Συμβουλίου για «Έγκριση αγοράς οικοπέδου για τη δημιουργία παιδικής χαράς στη Σταυρούπολη».
* Την με αρ. πρωτ. 166/1/05-1-2022 Απόφαση Δημάρχου περί ορισμού μηχανικού και γραμματέα της Επιτροπής μετά των αναπληρωτών τους.
* Την υπ’ αριθμόν πρωτοκόλλου 135/24-01-2022 Απόφαση Ανάληψης Υποχρέωσης, σε βάρος του ΚΑ 30.7112.01, σύμφωνα με το Π.Δ. 80 / 2016, η οποία καταχωρήθηκε στο μητρώο δεσμεύσεων.
* Τις διατάξεις των άρθρων 186 & 191 του Ν. 3463/2006 «Κώδικας Δήμων και Κοινοτήτων».
* Την υπ’ αριθμόν 99 / 1984 γνωμοδότηση του Ν.Σ.Κ.
* Το από 31-01-2022 έγγραφο της Δ/νσης Τεχνικών Υπηρεσιών.
* Την με αρ.πρωτ. 2912/08-02-2022 αναφορά της υπαλλήλου Οκταποδά Μαρίας.
* Την με αρ. 12/15-02-2022 Απόφαση του Δημοτικού Συμβουλίου Ξάνθης με θέμα: ¨Κατάρτιση όρων για την αγορά οικοπέδου με τη διαδικασία διενέργειας φανερής, προφορικής και μειοδοτικής δημοπρασίας, για τη δημιουργία παιδικής χαράς στη Σταυρούπολη Ξάνθης.

**ΔΙΑΚΗΡΥΣΣΕΙ**

**Δημοπρασία σε δύο στάδια (φάσεις) ανοικτή, προφορική και μειοδοτική, σύμφωνα με τις διατάξεις του Π.Δ/τος 270/81, για την αγορά οικοπέδου στην περιοχή Σταυρούπολη Ξάνθης , για την δημιουργία παιδικής χαράς και καλούμε τους ενδιαφερόμενους να εκδηλώσουν ενδιαφέρον σε προθεσμία είκοσι (20) ημερών από την τελευταία δημοσίευση της διακήρυξης** **και συγκεκριμένα από την 24η Φεβρουαρίου 2022 έως την 21η Μαρτίου 2022 ημέρα Δευτέρα και ώρα 15:00, με τους εξής όρους:**

**Άρθρο** **1**

**Περιγραφή χαρακτηριστικά και θέση του ακινήτου ( οικοπέδου).**

Το προσφερόμενο ακίνητο ( οικόπεδο ) πρέπει να έχει τις παρακάτω προ διαγραφές:

1. Να βρίσκεται στην Σταυρούπολη του Δήμου Ξάνθης.
2. Να είναι ενιαίο.
3. Να βρίσκεται εντός οικισμού.
4. Να είναι πλησίον της κεντρικής πλατείας (σε ενδεικτική περίμετρο 100 μ.).
5. Να είναι αδόμητο.
6. Να είναι στην αποκλειστική κυριότητα, νομή και κατοχή αυτού που το προσφέρει.
7. Να μην υφίστανται διατηρητέα κτίσματα εντός των όμορων οικοπέδων.
8. Να μην διέρχονται εντός του οικοπέδου εναέριες γραμμές μεταφοράς υψηλής τάσης της ηλεκτρικού ρεύματος, αγωγός φυσικού αερίου ή ρέμα.
9. Να μην γειτνιάζει με χρήσεις που προκαλούν ατμοσφαιρική και ηχητική ρύπανση και με δραστηριότητες που χρησιμοποιούν επικίνδυνα για την υγεία υλικά.
10. Να μη γειτνιάζει με δρόμο ταχείας κυκλοφορίας ή κυκλοφορίας βαρέων οχημάτων και στην περίπτωση που αυτό δεν είναι εφικτό να εξασφαλίζεται η άνετη και ασφαλής πρόσβαση των χρηστών με τη λήψη των απαραίτητων μέτρων ασφάλειας. Όταν γειτνιάζει με οδικό ή σιδηροδρομικό δίκτυο που προκαλεί υψηλό θόρυβο, να λαμβάνονται τα κατάλληλα μέτρα ηχοπροστασίας.
11. Να μην βρίσκεται σε απόσταση μικρότερη των 300 μέτρων από εγκαταστάσεις ηλεκτρομαγνητικής ακτινοβολίας (κεραίες εκπομπής τηλεφωνίας, τηλεόρασης, ραδιοφωνίας) ή πυλώνες υψηλής τάσης κ.λπ.
12. Να μη βρίσκεται δίπλα σε περιοχές που εγκυμονούν κινδύνους (όπως κατολισθήσεις, κατακριμνήσεις, καταρρεύσεις, εστίες μολύνσεων κ.λπ.).
13. Να μην είναι οπτικά απομονωμένος.
14. Να μην έχει οπτική επαφή με εγκαταστάσεις που μπορούν να βλάψουν την ψυχική υγεία των παιδιών (όπως νεκροταφεία, φυλακές κ.λπ.).
15. Να υπάρχει άνετη και ασφαλής πρόσβαση (πεζόδρομος, δρόμος ήπιας κυκλοφορίας, πεζοδρόμιο κ.λπ.).
16. Να είναι ελεύθερο (παντός εν γένει εμπραγμάτου βάρους) νομικών βαρών ή διεκδικήσεων (υποθήκες, προσημειώσεις, κατασχέσεις κ.λ.π) και γενικά οποιασδήποτε άλλης πράξης που επηρεάζει την νομική κατάσταση ενός ακινήτου. Σε περίπτωση που υφίστανται νομικά βάρη ή διεκδικήσεις (υποθήκες, προσημειώσεις, κατασχέσεις κ.λ.π) τα ακίνητα γίνονται δεκτά με προσκόμιση υπεύθυνης δήλωσης κατά την οποία θα αναγράφεται ότι θα εξαλειφθούν τα εμπράγματα βάρη, με έξοδα του μειοδότη, εντός δέκα (10) ημερών από την ημέρα της δημοπρασίας και σε κάθε περίπτωση μέχρι την κατακύρωση του αποτελέσματος από την Οικονομική Επιτροπή, ώστε τα ακίνητα να μεταβιβαστούν στον Δήμο ελεύθερα εμπραγμάτων βαρών.
17. Να μην υπάγεται στις διατάξεις του Ν. 1337/83 περί εισφοράς σε γη και χρήμα.
18. Να έχει συνολική επιφάνεια τουλάχιστον 200 m2  και όχι μεγαλύτερη των 350 m2 .
19. Σε κάθε περίπτωση να πληροί όλες τις προϋποθέσεις που θέτει η υπ.αριθμ.28492 Υπουργική Απόφαση (ΦΕΚ931, τ.β’, 18-05-2009), περί: «Καθορισμός των προϋποθέσεων και των τεχνικών προδιαγραφών για την κατασκευή και τη λειτουργία των παιδικών χαρών των Δήμων και των Κοινοτήτων, τα όργανα και η διαδικασία αδειοδότησης και ελέγχου τους, τη διαδικασία συντήρησης αυτών, καθώς και κάθε άλλη αναγκαία λεπτομέρεια», όπως αυτή τροποποιήθηκε με τις υπ.αριθμ.48165 (ΦΕΚ1690/17-08-2009 τ.β’), 27934 (ΦΕΚ2029/25-07-2014 τ.β’) και 24245 (ΦΕΚ 1403/23-04-2019) αποφάσεις του Υπουργείου Εσωτερικών.

**Άρθρο 2**

**Τρόπος Διενέργειας της Δημοπρασίας**

Η δημοπρασία διεξάγεται σε δύο φάσεις (στάδια) και σε εφαρμογή των διατάξεων των άρθρων 186 & 191 του Ν.3463 / 2006 όπως έχουν τροποποιηθεί και ισχύουν και του Π.Δ. 270 / 1981.

**Α. Διακήρυξη εκδήλωσης ενδιαφέροντος**.

Οι προσφορές ενδιαφέροντος κατατίθενται στο γραφείο Δημοτικής Περιουσίας του Τμήματος Εσόδων του Δήμου εντός χρονικού διαστήματος, τουλάχιστον, είκοσι (20) ημερών από την ημέρα της Δημοσιεύσεως της περίληψης της διακήρυξης. Στη συνέχεια η Υπηρεσία τις αποστέλλει στην επιτροπή του άρθρου 7 του Π.Δ. 270 / 1981 για το διαχειριστικό έτος 2022, η οποία συγκροτήθηκε με την υπ’ αριθμόν 182 / 2021 Απόφαση του Δημοτικού Συμβουλίου και την υπ’ αριθμόν 166/1/05-1-2022 Απόφαση του Δημάρχου, σύμφωνα με τα άρθρα 5, 7 και 9 του Π.Δ. 270 / 1981 και τα άρθρα 186, 191, 192 και 194 του Ν. 3463 / 2006.

Η επιτροπή με επιτόπια έρευνα, κρίνει περί της Εκτίμησης Κινητών πραγμάτων και Ακινήτων του Δήμου Ξάνθης των προσφερόμενων ακινήτων, περί του αν αυτά πληρούν τους όρους της παρούσας διακήρυξης και συντάσσει σχετική έκθεση εντός (10) ημερών από την λήψη των προσφορών.

Οι λόγοι αποκλεισμού ενός ακινήτου αιτιολογούνται επαρκώς στην έκθεση.

Η έκθεση αξιολόγησης, μαζί με τις προσφορές ενδιαφέροντος, αποστέλλονται στην αρμόδια δημοτική υπηρεσία, η οποία τις κοινοποιεί σε κάθε έναν ενδιαφερόμενο που εκδήλωσε ενδιαφέρον.

Στην περίπτωση που η αξία του προσφερόμενου ακινήτου (οικοπέδου), υπερβαίνει το ποσό των πενήντα οκτώ χιλιάδων εξακοσίων ενενήντα τεσσάρων ευρώ και έξι λεπτών (58694,06 €) απαιτείται εκτίμηση της αγοραίας αξίας του από εκτιμητές που είναι εγγεγραμμένοι στο Μητρώο Πιστοποιημένων Εκτιμητών, του Υπουργείου Οικονομικών.

Οι ενδιαφερόμενοι πρέπει να υποβάλλουν **επί ποινή αποκλεισμού** τα εξής δικαιολογητικά:

* Αίτηση συμμετοχής στην οποία θα αναγράφονται επακριβώς τα στοιχεία του ακινήτου, θα δηλώνεται και η συνολική επιφάνεια του ακινήτου σε τ.μ. και το ονοματεπώνυμο του προσφέροντα.
* Φωτοαντίγραφο ταυτότητας του φυσικού προσώπου, ή του εκπροσώπου του Νομικού Προσώπου.
* Φωτοαντίγραφο των νόμιμων τίτλων κυριότητας με το πιστοποιητικό μεταγραφής τους (συμβόλαιο ή σύσταση).
* Τοπογραφικό διάγραμμα σύμφωνα με την δήλωση του Ν. 651 / 1977 και σε ΕΓΣΑ 87 από το οποίο να προκύπτει επίσης ότι εντός αυτού δεν υπάρχει αυθαίρετο κτίσμα και ότι άλλο προβλέπεται εκ του νόμου για την σύναψη σύμβασης.
* Αντίγραφο του Ε9 του ιδιοκτήτη, ( το τελευταίο ισχύον ).
* Φορολογική και ασφαλιστική ενημερότητα που να ισχύουν μέχρι την ημέρα υποβολής της αίτησης για την μεταβίβαση ακινήτου.
* Πιστοποιητικό μη οφειλής ΕΝΦΙΑ σε σχέση με το ακίνητο της τελευταίας πενταετίας.
* Πρόσφατη, (εντός του τελευταίου μήνα), βεβαίωση μη οφειλής ή ρύθμισης χρεών από τον Δήμο Ξάνθης για τον ιδιοκτήτη και τον εγγυητή του.
* Απόσπασμα ποινικού μητρώου, έκδοσης τουλάχιστον του τελευταίου τριμήνου. Αν ο ενδιαφερόμενος είναι νομικό πρόσωπο, θα προσκομίσει απόσπασμα ποινικού μητρώου του Προέδρου και του Διευθύνοντα Συμβούλου ή του Εκπροσώπου και Διαχειριστή ανάλογα με την νομική μορφή του.
* Πιστοποιητικά βαρών από το αρμόδιο Υποθηκοφυλακείο/Κτηματολογικό Γραφείο, ή άλλως σε περίπτωση που το ακίνητο/α δεν είναι ελεύθερο βαρών υπεύθυνη δήλωση του Ν. 1599 / 1986 στην οποία θα δηλώνει ο προσφέρων ότι θα εξαλειφθούν τα εμπράγματα βάρη, με δικές του δαπάνες, πριν την υπογραφή του πωλητηρίου συμβολαίου, με την προσκόμιση σχετικού πιστοποιητικού βαρών, εντός δέκα (10) ημερών από την ημέρα της δημοπρασίας και σε κάθε περίπτωση μέχρι την κατακύρωση του αποτελέσματος από την Οικονομική Επιτροπή ώστε τα ακίνητα να μεταβιβαστούν στον Δήμο ελεύθερα παντός βάρους.
* Υπεύθυνη δήλωση του Ν. 1599 / 1986 περί αποδοχής των όρων της διακήρυξης της δημοπρασίας.
* Κτηματολογικό φύλλο με το ΚΑΕΚ του ακινήτου στο όνομα του ιδιοκτήτη και απόσπασμα κτηματολογικού διαγράμματος και κτηματολογικό διάγραμμα, σε περίπτωση που έχει οριστικοποιηθεί η διαδικασία. Σε περίπτωση μη οριστικοποίησης διαδικασίας απόσπασμα κτηματολογικού πίνακα προανάρτησης και απόσπασμα κτηματολογικού διαγράμματος προανάρτησης

**Β. Διενέργεια δημοπρασίας:**

Στη συνέχεια ο Δήμαρχος ορίζει ημέρα και ώρα διεξαγωγής της δημοπρασίας, καλώντας με αποδεικτικό να λάβουν μέρος σ’ αυτήν μόνο εκείνοι των οποίων τα ακίνητα κρίθηκαν κατάλληλα κατά τη διαδικασία της πρώτης φάσης.

Οι προσφορές των μειοδοτών αναγράφονται στα πρακτικά κατά τη σειρά εκφώνησης με το όνομα και το επίθετο του μειοδότη και τον εγγυητή.

Ως τιμή εκκίνησης της διαδικασίας ορίζεται η χαμηλότερη προσφορά εκ των ιδιοκτητών ανά στρέμμα, εφόσον δεν υπερβαίνει την αντίστοιχη εκτιμηθείσα, όπως εκτιμήθηκε από την επιτροπή του άρθρου 7 του ΠΔ270/81 ή όπως εκτιμήθηκε η αγοραία αξία από τους εκτιμητές που είναι εγγεγραμμένοι στο Μητρώο Πιστοποιημένων Εκτιμητών του Υπουργείου Οικονομικών εφόσον η αξία του προσφερόμενου ακινήτου (οικοπέδου), υπερβαίνει το ποσό των πενήντα οκτώ χιλιάδων εξακοσίων ενενήντα τεσσάρων ευρώ και έξι λεπτών (58694,06 €).

Κατά τη διενέργεια της δημοπρασίας, οι προσφορές θα δίνονται **προφορικά** αποκλειστικά σε τιμή ανά τ.μ. και μειοδότης αναδεικνύεται αυτός που θα προσφέρει τη μικρότερη τιμή ανά τ.μ.

Αν κάποιος μειοδοτεί για λογαριασμό άλλου, οφείλει να δηλώσει τούτο προς την επί της δημοπρασίας Επιτροπή, προ της ενάρξεως του συναγωνισμού, παρουσιάζοντας και το προς του το νόμιμο πληρεξούσιο έγγραφο ή εξουσιοδότηση, αλλιώς θεωρείται ότι μετέχει για δικό του λογαριασμό.

Κατά τη διενέργεια της δημοπρασίας συντάσσεται πρακτικό το οποίο μετά τη λήξη της δημοπρασίας καμιά αντιπροσφορά δεν γίνεται δεκτή και υπογράφεται από τα μέλη της Επιτροπής Δημοπρασιών και τον τελευταίο μειοδότη πωλητή που είναι υπεύθυνος για την τήρηση της σύμβασης σύμφωνα με τους όρους της διακήρυξης.

**Άρθρο 3**

**Εγγυητής**

Ο τελευταίος μειοδότης υποχρεούται να παρουσιάσει αξιόχρεο εγγυητή, ο οποίος θα υπογράψει τα πρακτικά της δημοπρασίας και έτσι καθίσταται αλληλεγγύως και εις ολόκληρον υπεύθυνος με αυτόν.

Δικαιολογητικά εγγυητή:

1. Αντίγραφο αστυνομικής ταυτότητας.
2. Βεβαίωση μη οφειλής από το ταμείο του Δήμου Ξάνθης.
3. Ασφαλιστική ενημερότητα (σε περίπτωση επιτηδευματία).
4. Φορολογική ενημερότητα.
5. Υπεύθυνη δήλωση του άρθρου 8 του Ν.1599/1986 του στην οποία να δηλώνεται ότι αποδέχεται πλήρως και ανεπιφύλακτα τους όρους της διακήρυξης.

**Άρθρο 4**

**Δικαίωμα Αποζημίωσης**

Ο τελευταίος μειοδότης δεν έχει κανένα δικαίωμα ή αξίωση αποζημίωσης από τη μη έγκριση των πρακτικών της δημοπρασίας από το αρμόδιο όργανο του δήμου ή της διοικητικής αρχής που έχει αντίστοιχη αρμοδιότητα, καθώς επίσης από τη μη έγκριση της σύμβασης ή της σχετικής δαπάνης από το Ελεγκτικό Συνέδριο.

**Άρθρο 5**

**Υπογραφή συμβολαίων**

Ο τελευταίος μειοδότης υποχρεούται όπως εντός δέκα ( 10 ) ημερών από την κοινοποίηση, που ενεργείται με αποδεικτικό παραλαβής, της απόφασης εγκρίσεως της νομιμότητας της δημοπρασίας από την Αποκεντρωμένη Διοίκηση, να προσέλθει για την υπογραφή της σχετικής συμβολαιογραφικής πράξεως αγοροπωλησίας του ακινήτου, διαφορετικά ο Δήμος θα αξιώσει αποζημίωση σύμφωνα με τις διατάξεις των άρθρων 197 και 198 του Αστικού Κώδικα.

Ενεργείται δε αναπλειστηριασμός εις βάρος του, ο οποίος ευθύνεται για το μεγαλύτερο τυχόν οικονομικό αποτέλεσμα της δημοπρασίας από αυτό της προηγούμενης.

**Άρθρο 6**

**Έξοδα δημοσίευσης της περίληψης της δημοπρασίας**

Ο μειοδότης υποχρεώνεται να καταβάλει στο Δήμο τα έξοδα για την δημοσίευση της περίληψης της δημοπρασίας σε δύο ημερήσιες περιφερειακές εφημερίδες και μία εβδομαδιαία περιφερειακή εφημερίδα ([ν. 3548/07 άρθρο 3 παρ. Α1](https://dimosnet.gr/blog/laws/%CE%B1%CF%81%CE%B8%CF%81%CE%BF-3-%CE%BA%CE%B1%CF%84%CE%B1%CE%BD%CE%BF%CE%BC%CE%AE-%CE%BA%CE%B1%CF%84%CE%B1%CF%87%CF%89%CF%81%CE%AF%CF%83%CE%B5%CF%89%CE%BD/) [άρθρο 16 Ν.4487/17](https://dimosnet.gr/blog/laws/%CE%AC%CF%81%CE%B8%CF%81%CE%BF-16-30/)).

**Άρθρο 7**

**Συμβολαιογραφικά έξοδα & έξοδα εκτιμητών.**

Τα προκύπτοντα συμβολαιογραφικά έξοδα, τα έξοδα μεταγραφής στο αρμόδιο Υποθηκοφυλακείο, καθώς και τα έξοδα των Ορκωτών Εκτιμητών, βαρύνουν τον αγοραστή του ακινήτου ( Δήμο ).

**Άρθρο 8**

**Δημοσίευση Διακήρυξης.**

Η διακήρυξη θα αναρτηθεί στην ιστοσελίδα του Δήμου « [www.](http://www/)cityofxanthi.gr » και στον πίνακα ανακοινώσεων του δημοτικού καταστήματος Πλατεία Δημοκρατίας, τουλάχιστον είκοσι (20) ημέρες πριν από την καταληκτική ημερομηνία της εκδήλωσης ενδιαφέροντος. Περίληψη της διακήρυξης θα δημοσιευθεί σε δύο ημερήσιες περιφερειακές εφημερίδες και μία εβδομαδιαία περιφερειακή εφημερίδα κατά το ίδιο χρονικό διάστημα.

Το ποσό των εν λόγω δημοσιεύσεων θα βαρύνει τον μειοδότη.

Για την ανωτέρω δαπάνη έχει συνταχθεί η υπ’ αριθμόν 646/2021 Απόφαση Ανάληψης Υποχρέωσης σύμφωνα με τις διατάξεις του Π.Δ. 80 / 2016 όπως τροποποιήθηκε και ισχύει.

**Άρθρο 9**

**Επανάληψη δημοπρασίας.**

Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν μειοδότης.

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

* Το αποτέλεσμα αυτής δεν εγκριθεί από την Οικονομική επιτροπή ή το Δημοτικό Συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.
* Μετά την κατακύρωση της δημοπρασίας, ο τελευταίος μειοδότης και ο εγγυητής του αρνούνται να υπογράψουν τα πρακτικά, ή τη σύμβαση μεταβίβασης. Επίσης όταν μετά την κοινοποίηση στον τελευταίο μειοδότη της εγκριτικής επί του αποτελέσματος της δημοπρασίας αποφάσεως δεν προσέλθει αυτός εμπροθέσμως για την σύνταξη και υπογραφή της σύμβασης ή δεν έχει προσκομίσει τα απαιτούμενα πιστοποιητικά ελευθέρων βαρών εντός της παραπάνω οριζόμενης προθεσμίας (Άρθρο 1, περ.8).

Στην δεύτερη περίπτωση η δημοπρασία, επαναλαμβάνεται εις βάρος του τελευταίου μειοδότη και του εγγυητή αυτού, ως ελάχιστον δε όριο προσφοράς ορίζεται το επ' ονόματι τούτου κατακυρωθέν ποσόν, δυνάμενο να τροποποιηθεί με απόφαση του δημοτικού συμβουλίου.

Η επαναληπτική δημοπρασία γνωστοποιείται με περιληπτική διακήρυξη του δημάρχου αναφερομένης στους όρους της πρώτης διακήρυξης και δημοσιευομένης, πέντε (5) τουλάχιστον ημέρας προ της ημέρας της διενέργειας της δημοπρασίας, διεξάγεται δε σύμφωνα με τα όσα αναφέρθηκαν.

**Άρθρο 10**

**Πληροφόρηση ενδιαφερομένων.**

Πληροφορίες για τη δημοπρασία παρέχονται από το Τμήμα Εσόδων του Δήμου Ξάνθης τηλ. 2541350826 κατά τις εργάσιμες ημέρες και ώρες.

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση μέχρι και την προηγούμενη της καταληκτικής ημερομηνίας.

Ο Δήμαρχος Ξάνθης

α/α

Φανουράκης Ι. Εμμανουήλ